Author: kanka
Last saved by: jost
Company: Urad vlady

ÚRAD VLÁDY SLOVENSKEJ REPUBLIKY
                 sekcia vládnej legislatívy

                                                                                                                   Na rokovanie vlády SR
                                                                                                                   dňa 11. januára 2006
                                                                                                                   K materiálu č. 339/2006
                                                                                                                   K bodu č. 20

S T A N O V I S K O
k návrhu na  pristúpenie Slovenskej republiky k Dohovoru o vzájomnej
pomoci v trestných veciach medzi členskými štátmi Európskej únie, vypracovaného Radou v súlade s článkom 34 Zmluvy o Európskej únii, a k Protokolu k  Dohovoru o vzájomnej pomoci v trestných veciach medzi členskými štátmi  Európskej únie, vypracovanému Radou v súlade s článkom 34 Zmluvy o Európskej únii

I

       Návrh na pristúpenie Slovenskej republiky k Dohovoru o vzájomnej pomoci v trestných veciach medzi členskými štátmi Európskej únie, vypracovaného Radou v súlade s článkom 34 Zmluvy o Európskej únii, a k Protokolu k  Dohovoru o vzájomnej pomoci v trestných veciach medzi členskými štátmi Európskej únie, vypracovanému Radou v súlade s článkom 34 Zmluvy o Európskej únii  predložil na rokovanie vlády Slovenskej republiky podpredseda vlády a minister spravodlivosti Slovenskej republiky Daniel Lipšic.

II

Cieľom predkladaného dohovoru je predovšetkým zefektívnenie a uľahčenie spolupráce justičných orgánov členských štátov Európskej únie a to modernizáciou doterajších medzinárodných zmlúv s cieľom uľahčiť ich uplatňovanie medzi členskými štátmi Európskej únie a rozšírením situácií, v ktorých možno žiadať o poskytnutie právnej pomoci. Dohovor a protokol k dohovoru dopĺňajú Európsky dohovor o vzájomnej pomoci v trestných veciach z 20. apríla 1959 (ozn. č. 550/1992 Zb.) a jeho Dodatkový protokol zo 17. marca 1978 (ozn. č. 12/1997 Z.z.), Beneluxský dohovor z roku 1962 a jeho Protokol z roku 1974 a Schengenský vykonávací dohovor z roku 1990.  Dohovor reaguje aj na použitie moderných technických zariadení pre účely zabezpečovania dôkazov. 

III

     Dohovor je multilaterálnou medzinárodnou zmluvou prezidentskej povahy, na ktorej vykonanie je potrebný zákon a podľa čl. 7 ods. 4 Ústavy Slovenskej republiky sa pred jej ratifikáciou vyžaduje súhlas Národnej rady Slovenskej republiky. 

IV

     Sekcia vládnej legislatívy Úradu vlády Slovenskej republiky odporúča vláde Slovenskej republiky návrh na pristúpenie Slovenskej republiky k Dohovoru o vzájomnej pomoci v trestných veciach medzi členskými štátmi Európskej únie, vypracovaného Radou v súlade s článkom 34 Zmluvy o Európskej únii, a k Protokolu k  Dohovoru o vzájomnej pomoci v trestných veciach medzi členskými štátmi Európskej únie, vypracovanému Radou v súlade s článkom 34 Zmluvy o Európskej únii v predloženom znení   schváliť.

V Bratislave 10. januára 2006
Vypracoval: Pavel Kanka

                                                                                         Štefan  G r m a n
                                                                                          generálny riaditeľ 
                                                                                    sekcie vládnej legislatívy